钦定古今图书集成/明伦汇编/官常典/第138卷 > 耆
## 钦定古今图书集成/明伦汇编/官常典/第138卷 > 耆

炎帝继国于耆。

按《路史》：“炎帝长于姜水，成为姜姓。其初国伊，继国耆，
故氏伊耆。”

〈注〉“伊”即伊尹之邦，“耆”即文王之所伐者，犹陶唐然。

伊耆之国，尧之母家。

商帝辛十有七祀，西伯伐耆。

按《史记周本纪》：“西伯伐密须，明年败耆国。殷之祖伊
闻之，惧，以告纣。纣曰：‘不有天命乎？是何能为’？”

〈注〉《徐广》曰：“一在。”正义曰：即黎国也。邹诞生云：“本或作黎。”孔安国云：“黎在上党东北。”《括地志》云：“故黎城，黎侯国也，在潞州黎城县东北十八里。《尚书》云‘西伯既戡黎’是也。”

按：《通鉴前篇》曰：“《书大传》曰：‘一年断虞芮之质，二年伐
于，三年伐密须，四年伐犬夷，五年伐耆，六年伐崇’。”《史
记》则明年伐犬戎，明年伐密须，明年败耆国，明年伐
邘，明年伐崇。今从《史记》。但《史记》是祖伊告纣之辞于
伐耆之下则非是。